CELEX: 62010TN0580
Language: et
Date: 2010-12-22 00:00:00
Title: Kohtuasi T-580/10: 22. detsembril 2010 esitatud hagi — Wohlfahrt versus Siseturu Ühtlustamise Amet — Ferrero (Kindertraum)

26.2.2011   
            
            
               ET
            
            
               Euroopa Liidu Teataja
            
            
               C 63/29
            
         22. detsembril 2010 esitatud hagi — Wohlfahrt versus Siseturu Ühtlustamise Amet — Ferrero (Kindertraum)
   (Kohtuasi T-580/10)
   2011/C 63/55
   Hagiavaldus esitati saksa keeles
   
      Pooled
   
   
      Hageja: Harald Wohlfahrt (Rothenburg ob der Tauber, Saksamaa) (esindaja: advokaat N. Scholz-Recht)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Ferrero SpA (Alba, Itaalia)
   
      Hageja nõuded
   
   
               —
            
            
               tühistada vastulausete osakonna 27. mai 2009. aasta otsus (vastulause nr B 668 600) ja apellatsioonikoja 20. oktoobri 2010. aasta otsus (asi R 815/2009-4);
            
         
               —
            
            
               lubada registreerida ühenduse kaubamärk „Kindertraum” nr 2 773 059 ka kõigi registreerimistaotluses nimetatud kaupade jaoks klassides 16 ja 28.
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „Kindertraum” kaupadele klassides 15, 16, 20, 21 ja 28.
   
      Vastulause aluseks oleva kaubamärgi või tähise omanik: Ferrero SpA.
   
      Vastulause aluseks olev kaubamärk või tähis: kokku 32 varasemat kaubamärki, millest mõned sisaldavad sõna „kinder” kujutisena, mõned mitmest sõnast koosneva sõnamärgi osana, ja mõned koosnevad ainult sellest sõnast; eelkõige Itaalia sõnamärk „kinder” kaupadele ja teenustele klassides 9, 16, 28, 30 ja 42.
   
      Vastulausete osakonna otsus: rahuldada vastulause.
   
      Apellatsioonikoja otsus: jätta apellatsioonkaebus rahuldamata.
   
      Väited: määruse (EÜ) nr 207/2009 (1) artikli 42 lõike 2 rikkumine, kuna vastulausemenetluses ei esitatud tõendeid kaubamärgi kasutamise kohta pärast kaubamärgi kaitseõiguste lõppemist. Vaidlustatud otsuse põhjenduses on vormiviga, kuna apellatsioonikoda ei ole otsuses ühegi sõnaga viidanud kaebuse põhjenduses esitatud ja ammendavalt põhjendatud vastuväitele, mille kohaselt esitati registreerimistaotlus kaubamärgi õiguse kuritarvitamiseks. Lisaks kaubamärgi õiguse kuritarvitamiseks esitatud registreerimistaotlus, kuna vastulause esemeks oleva kaubamärgi omaniku ainus eesmärk on sõna „kinder” laiaulatuslik monopoliseerimine. Lõpuks määruse nr 207/2009 artikli 8 lõike 1 punkti b rikkumine, kuna vastandatud kaubamärkide puhul ei esine segiajamise tõenäosust.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).